'Geef die Afghaanse verkrachter een enkeltje thuisland' | Columns & Opinie | Telegraaf.nl
18 sep. 2018 in COLUMNS & OPINIE Omgewingsondag: “Skoenmaker, hou jou by jou lees!” – NG Stellastraat
Omgewingsondag: “Skoenmaker, hou jou by jou lees!”
Posted in Algemeen By Willem WannenburgPosted on 2018/09/03 2018/09/03
Tydens die 4e eeu voor Christus, tydens die regering van Aleksander die Grote, het Apelles, die beroemde skilder geleef. Apelles het graag sy werke voor sy winkel uitgestal en dan naby weggekruip om te hoor wat verbygangers daaroor te sê gehad het.
Op ‘n dag het ‘n skoenmaker kommentaar gelewer en die foute van ‘n sandaal in die skildery aan sy vriend uitgewys.
Apelles het daardie aand die veranderinge aangebring en die skildery weer met trots uitgestal. Toe die skoenmaker egter die volgende oggend die veranderinge opmerk, het hy weer iets te sê gehad oor hoe Apelles die man se been geskilder het! Apelles het dadelik uit sy skuilplek gekom en gesê: “Skoenmaker, hou jou by jou lees!”
Wanneer die kerk oor die omgewing begin praat, is daar altyd mense wat daaroor frons. Is dit die kerk se werk? Moet die kerk hom nie by sy “lees” hou nie? In die NG Kerk is ons oortuig daarvan dat die ekologie en die teologie met mekaar te make het. Dit was nie altyd so nie.
Dit sou dertig jaar gelede in Suid-Afrika eienaardig gewees het as iemand van die kerk die ekologie as teologiese tema op die tafel sit, hoewel dit toe alreeds vir die kerke in Europa vanselfsprekend was. By ons het die diskussie tussen biologie en teologie tot die evolusietema beperk gebly. Gelukkig het ons van hierdie eensydige lees van die Bybel losgekom en verstaan Christene vandag dat hulle verantwoordelik is vir die versorging van God se aarde. Met omgewingsondag prober ons in Stellastraat mekaar sensitief maak en hou vir hierdie aspek van ons geloof. Wanneer ons ons hou by ons lees (Bybel) kan ons nie anders as om dit te sien as deel van die uitleef van ons geloofsoortuiginge nie. Lente is in die lug. Geniet die goeie skepping van God!
Daar word gewoel aan die kapel!
Dante se Il Paradiso in Afrikaans 19 September Die siel se reis na God